Γρηγόριος Παζιώνης

Ο Γρηγόριος Ζ. Παζιώνης (1887-1983) ήταν Έλληνας πολιτικός. Διατέλεσε δήμαρχος Δράμας από το 1929 έως το 1932 και νομάρχης στη Μακεδονία. Παράλληλα κατά την Κατοχή είχε φιλοναζιστική δράση και αργότερα καταδικάστηκε σε φυλάκιση από ειδικό δικαστήριο δωσιλόγων.

 Βιογραφικά στοιχεία 
 Καταγωγή και πρώτα χρόνια 
Γεννήθηκε στο Μελένικο της Βουλγαρίας. Έλληνες δωσίλογοι και φιλοναζιστές. Λίστα ατόμων και οργανώσεων, 1-8-2014, ανάκτηση 29-7-2018. Καταγόταν από τη Δράμα και ο πατέρας του πέθανε όντας αιχμάλωτος των Βουλγάρων από τους οποίους ο ίδιος φυλακίστηκε.Σημειώσεις για τον Εμφύλιο, Οι δωσίλογοι της Θεσσαλονίκης, 5-7-2016, ανάκτηση 29-7-2018. 

 Αυτοδιοικητική σταδιοδρομία 
Εξελέγη δήμαρχος Δράμας το 1929 και παρέμεινε στο αξίωμα έως το 1932.Αγγελόπουλος 1965, σελ. 198. Επίσης, διορίστηκε Νομάρχης Χαλκιδικής τον Οκτώβριο του 1935, για να παραιτηθεί τρεις μήνες μετά (Ιανουάριος 1936), προκειμένου να πολιτευτεί στις εκλογές του 1936.Αγγελόπουλος 1965, σελ. 100. Δεν κατάφερε να εκλεγεί βουλευτής σε εκείνες τις εκλογές.  Έπειτα από την κήρυξη της δικτατορίας του Μεταξά, διορίστηκε Νομάρχης Έβρου τον Αύγουστο του 1938, όμως δύο χρόνια αργότερα, το 1940, τέθηκε σε διαθεσιμότητα. .

 Φιλοναζιστική δράση 
Ήταν υπαρχηγός του συμπατριώτη του Γεωργίου Σπυρίδη κατά την περίοδο της Κατοχής (περίοδος κατά την οποία ήταν διευθυντής Στεγάσεωςεφ. Το Φως, "Μετήχθη χθες ο δοσίλογος Παζιώνης", φύλλο 12ης Σεπτεμβρίου 1946, σελ. 4.) και δραστηριοποιήθηκε πολιτικά στη Θεσσαλονίκη, συνεργαζόμενος με τους Γερμανούς.Στράτος Δορδανάς, Έλληνες εναντίον Ελλήνων, εκδόσεις επίκεντρο, 2006. Τέθηκε επικεφαλής του Ναζιστικού Κόμματος Μακεδονίας και Θράκης. Φυλακίστηκε στο Γεντί Κουλέ και μετά την απελευθέρωση κατέφυγε στην Αυστρία και έπειτα στην Ελβετία, όπου συνελήφθη και παραπέμφθηκε σε δίκη.  Το 1946 κρατήθηκε στις φυλακές του Παύλου Μελά. Καταδικάστηκε σε φυλάκιση 2,5 ετών ως δωσίλογος και αποφυλακίστηκε το 1948.

 Τελευταία χρόνια 
Απεβίωσε σε ηλικία 95 ετών στην Αθήνα στις 13 Ιουνίου 1983 και κηδεύτηκε την επομένη από τον ιερό ναό Αγίου Κωνσταντίνου και Ελένης στο νεκροταφείο Ζωγράφου.Τα Νέα, Κοινωνικά, 14-6-1983, σελ. 14. Άφησε τη σύζυγό του, Ελισάβετ και παιδιά.

 Βιβλιογραφία 
Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965.

 Παραπομπές 

Κατηγορία:Έλληνες συνεργάτες της ναζιστικής Γερμανίας
Κατηγορία:Δήμαρχοι Δράμας
Κατηγορία:Νομάρχες Έβρου
Κατηγορία:Νομάρχες Χαλκιδικής